Peter Osgood

Peter Leslie Osgood (født 20. februar 1947, død 1. mars 2006) var en engelsk fotballspiller på 1960- og 1970-tallet. Hans navn forbindes først og fremst med Chelsea, hvor han spilte fra 1965 til 1974, og scoret 103 mål på 279 ligakamper. I 1970 var han svært toneangivende da Chelsea gikk til topps i FA-cupen. Osgood scoret mål i samtlige runder av cupen dette året. Sesongen etter var han med på å vinne den europeiske Cupvinnercupen. Han var også med i den engelske VM-troppen i 1970, og spilte til sammen fire landskamper for .

I 1974 ble Osgood solgt til Southampton. Målene kom ikke like hyppig i Southampton-drakten som de hadde gjort da Osgood spilte for Chelsea, men han hadde likevel en brukbar målrate, og vant i 1976 sin andre FA-cuptittel da Manchester United noe overraskende ble slått i finalen. Etter fire sesonger i Southampton (hvor han også hadde et kort låneopphold i Norwich), spilte Osgood én sesong for den amerikanske klubben Philadelphia Fury, før han avsluttet karrieren med halvannen sesong i moderklubben Chelsea. I hans andre Chelsea-opphold var han mye plaget av skader, og fikk lite spilletid. Han la opp som spiller i 1980.

 Karriere som spiller 
KlubbKamper*Mål*Periode Chelsea2791031965-1974 Southampton126281974-1978 Norwich (lån)301977 Philadelphia Fury2211978 Chelsea1021978-1980
* Kun ligakamper.

 Referanser 

 Eksterne lenker 


Kategori:Engelske fotballspillere
Kategori:Spillere i Fotball-VM 1970
Kategori:Fotballspillere for Chelsea FC
Kategori:Fotballspillere for Southampton FC
Kategori:Fotballspillere for Norwich City FC
Kategori:Personer fra Windsor